Garuda

mini|200px|Garuda na nacionalnom amblemu Tajlanda
mini|200px|Višnu i Garuda, Angkor Vat, Kambodža

Garuda (sanskrit: गरुड Garuḍa) je, prema hinduističkoj mitologiji, jedno od božanstava nižeg reda, najčešće se predstavlja u obliku orla sa zlatnim perima, raširenih krila i često ima ljudski trup i/ili glavu. Garuda na glavi može imati i krunu, kao i njegov gospodar, Višnu, kome je i vahana. Prema predanju, Garuda je ogromnih dimenzija i kada se pojavi može potpuno zakloniti sunce. Opisan je u hinduističkim i budističkim tekstovima.

Prema nekim istraživačima, ime ovog mitološkog bića potiče od gara-ud-di, što znači "onaj koji čeka otrov", ili "onaj koji donosi veliki teret", dok drugi tvrde da mu ime potiče od imena, vedskog boga sunca - Garuman.

 Garuda u mitologijama 

Garuda očito ima veliku važnost u hinduizmu pošto su mu je posvećena jedna cijela upanišada a ima i više drugih imena: Chirada, Gaganeshvara, Kamayusha, Kashyapi, Khageshvara, Nagantaka, Sitanana, Sudhahara, Suparna, Takshya, Vainateya, Viṣṇuratha itd. Vjeruje se da molitva Garudi može izliječiti od otrova.

Priče o rođenju Garude i njegovim djelima date su u prvoj knjizi Mahabharate. Prema ovom epu, Garuda se izlegao iz jajeta u obliku paklenog plamena moćan poput kosmičkog požara koji proždire svijet na kraju svakog vijeka. Uplašeni, bogovi su zatražili milost i Garuda, čuvši njihove vapaje, smanjio je svoju veličinu i energiju.

Tačna veličina Garude nije poznata ali kaže se da njegova krila imaju raspon od mnogo milja. Ovo je doduše možda samo poetsko pretjerivanje, ali, kaže se i da kada Garuda zamahne krilima stvori se strašan uragan koji zamrači nebo, odnosi kuće i čupa drveće iz korijena. Čovjek u usporedbi sa Garudom toliko je malen da se može sakriti u njegovom perju i paperju a da ne bude primijećen.

U budističkoj mitologiji Garude su božanska rasa ljudi-ptica čiji su ljuti neprijatelji Nage (zmije). Po jednoj priči, Buda je pomirio Garude i Nage. Ali, Naga i Garuda su zapravo samo dvije Višnuove inkarnacije, dva apekta božanske sadržine pomireni u Višnuu.

U starijim prikazima ovog bića ne nalazimo ljudske karakteristike dok su noviji primjerci gotovo potpuno humanizirani.

 Garuda kao simbol i inspiracija u savremenoj kulturi 

 Garuda je nacionalni simbol u Tajlandu.
 U grbu Indonezije prikazan je Garuda a "Garuda Indonesia" je indonezijska avio-kompanija 
 Garuda, ili Khangarid, je simbol Ulan Batora, glavnog grada Mongolije, po njoj je nazvana i kompanija "Hangard" te "Khangarid" (Хангарьд), nogometni klub.
 Elitni tjelohranitelji srednjovjekovnih Hoysala kraljeva u Karnataki, Indija, zvali su se Garude, jer su služili kralju kao što je Garuda služio Višnuu. 
 U animiranom manga/anime serijalu Naruto, Garuda je završni potez Deidare, lika koji posjeduje moć eksplozivnog razaranja. 
 U igri Street Fighter EX, Garuda je demon nalik na samuraja s kojim se treba obračunati pri kraju igre. 
 U igri Warhammer Fantasy Battle demoni veoma liče na tradicionalne prikaze Garude.
 U animiranom manga/anime serijalu Digimon, Garudamon je super digievoluirani Biyomon.
 U animiranom manga/anime serijalu i igri Yu-Gi-Oh!, postoji monstrum po imenu 'Garuda duh vjetra', predstavljen kao orao sa ljudskim udovima. 
 U seriji Power Rangers: Mystic Force, simbol Žutog rendžera je Garuda.

 Također pogledajte 
 Harpija
 Feniks
 Višnu

 Vanjski linkovi 

 Mahabharata, prevod na engleski jezik
 Garuda prikazan u reljefima Angkor Vata, Kambodža 
 Garuda Purana
 Slike Garude 
 Garuda, smrtni neprijatelj Naga

 Galerija 

Kategorija:Hinduistička mitologija